pȍplūn

vatiran ili drugačije punjen deblji pokrivač kao dio posteljnog rublja; jorgan *razg.,* imbotija *reg. razg*.]

10.10.2017.Marko Zgorelec, 6. r.

stenogràfija

pismo s pojednostavnjenim znakovima za slova, slogove i pojedine riječi radi što bržeg bilježenja;

*novotvorina →arhaizam* brzopis

5.10.2017. Nika Starešina, 7. r.

plàcenta

posteljica, ovojnica oko ploda u majčinoj utrobi, služi za razmjenu tvari između organizma majke i organizma ploda, a nakon poroda se odbacuje; košuljica

3.10.2017.Jasmina Ivanković, 6. r.

otpòčinuti

odmoriti se

29.9.2017. Viktorija Bezjak, 6. r.

kòncept

**1.** nacrt, skica pismenog sastavka ili govora koji nije prepisan u čisto [*koncept predgovora*] **2.**  začeće ideje, pothvata i sl.; prvobitna predodžba, zamisao o kakvom djelovanju

28.9.2017. Melanija Šlogar, 5. r.

nacjépávati (što, se) *rijetko govorimo*;

nacijépati

**1.** (što)završiti s cijepanjem, iscijepati sve što treba **2.** (se) mnogo, dugo cijepati, umoriti se i sl. od cijepanja

26.9.2017. Leonardo Sporiš, 8. r.

preprijéčiti (što, se)

**1.** postaviti (se) poprijeko kao prepreka, zatvoriti pristup, prolaz

**2.** *preneseno* omesti

21.9.2017. Božidar Cingulin, 5. r.

parobrodárstvo

bavljenje parobrodima kao profesijom, plovidba i brodarenje parobrodima

19.9.2017. Melanija Berc, 7. r.

mùnđati

**1. a.** govoriti nerazgovijetno, prigušeno; mrmljati

**b.** govoriti nejasno,obilaziti činjenice, izbjegavati jasnoću; mutiti, prtljati, vrdati, muljati, prčkati

**2. a.** (što s kim) potajno se dogovarati, sudjelovati u komplotima, u sitnim računima oko čega; petljati s kim

15.9.2017. Katarina Maček, 4. r.

ȍtplata

**1.** proces postupnog vraćanja duga, kredita i sl.

**2.** iznos kojim se djelomično plaća novčani dug; rata [*kupiti na otplatu*]

14.9.2017.Kristijan Čep, 5. r.

kȏst

**1.** tvrdi dio tijela od kojeg se sastoji skelet [*ključna kost, bedrena kost*]

|  |  |
| --- | --- |
|  |  |

*Frazeologija*

∆ riblja kost uzorak (tkanine, na keramici itd.);
slonova kost kljova slona kao materijal; bjelokost

⃟ baciti (kome) kost dati mu neznatan ostatak čega, zavarati koga;
(promrznuti i sl.) do kostiju potpuno, jako (promrznuti i sl.);
kost i koža vrlo mršava osoba;
(baciti) kost razdora zavaditi;
kost u grlu pren. velika, nepodnošljiva smetnja;
namjestiti (kome) kosti premlatiti koga, isprebijati;
ni pas neće golu kost nitko neće djevojku ili momka, koji ništa nemaju;
sama kost hrana bez mesa;
stara kost vrlo stara osoba;
(biti) tvrda kost (kome) nezgodan takmac, neprijatelj, protivnik;
ulazi (uvlači se, prodire) u kosti (o hladnoći s vlagom, o vlažnom i hladnom vremenu);
utjerati (uliti) strah u kosti jako prestrašiti koga;
vrag ti (mu itd.) odnio kost! vrag te odnio

12.9.2017. Silvija Pirš, 8. r.

pàrba

*zast.* **1.** parničenje, spor pred sudom, parnica

**2.** prepirka, svađa, raspra

7.9.2017. Lana Dežmar, 3. r.

partitúra

*muz.* skup svih dionica jedne kompozicije

5.9.2017. Sara Pilko, 8. r.